cyanic-selkie/wikianc huggingface dataset:
Alatskivi järv
Maantietoa
Järvi on 780 metriä pitkä, 90 metriä leveä, ja sen pinta-ala on 23,8 hehtaaria, johon luetaan mukaan sen saaret. Se sijaitsee kapeassa laaksossa, jossa on jyrkähköt rinteet. Se on muodostettu patoamalla joki uomastaan nykyiseen laajuuteensa pienellä padolla. Padon takana olevaa järvenosaa kutsutaankin Vesijärveksi (veski on suomeksi vesimylly). Sen pinta-ala on 8,1 hehtaaria. Veskijärvi jää kapean niemen taakse ja niemen yläpuolella aukeaa järven laajempi osa. Niemessä sijaitsee jalankulkusilta, jota kutsutaan nimellä Turbasild. Järven yläosaa kutsutaan nimellä Lossijärvi ja sen pinta-ala on 14,8 hehtaaria. Ilmakuvien perusteella se vaikuttaa olevan matala. Järvellä on useita pieniä saaria, joista osa katoaa korkean veden aikana. Suurin saari on halkaisijaltaan 130 metriä ja toiseksi suurin 30 metriä leveä. Pohjoisrannasta työntyy järvelle suora, 130 metriä pitkä ja kapea niemi. Etelärannassa sijaitsee Alatskivin kartano (tai -linna), jonka puistoalue vie lähes koko järven etelärannan. Järven länsipään rantaan laskeutuu Lokutamäen rinteitä. Tämä muinaislinna tunnetaan Virossa yleisesti Kalevanpojan sängyn (Kalevipoja säng) nimellä. Padon takana joen ylittää Tartoon vievä maantie. Maantien vieressä on maatila, mutta muuten on järvi asutuksesta autio.
Historiaa
Järvessä on sijainnut vesimylly jo Ruotsinvallan ajalla. Sitten 1800-luvulla läheisen kartanon haltija kasvatti järven pinta-alaa niin, että vielä 1900-luvun alkupuolella Veskijärven pinta-ala oli 8 hehtaaria ja ylempi Lossijärven ala oli 7 hehtaaria. Vuonna 1973 mitattiin järven syvyydeksi padon juuressa kolme metriä.
Vuoden 2014 helmikuussa vesi pääsi valloilleen padon hajottua. Onnettomuudessa hajosi muun muassa silla pylväs ja kävelysillan säädin. Patojärven vedenpinta aleni onnettomuudessa 1,0–1,5 metriä. Seuraavana kesänä järvi oli käytännössä tyhjentynyt, kun vain pienissä syvänteissä oli enää vettä.
Vesistösuhteita
Alatskivi järv kuuluu Alatskivi jõen valuma-alueeseen ja se on pääuoman läpivirtausjärvi. Se on joen alin järvi, jonka padolta on Peipsijärven pohjoisosan länsirantaan matkaa 4,6 kilometriä. Järven valuma-alueen pinta-ala on 34 neliökilometriä. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Neandertalilainen – Kadonnutta perimää etsimässä
Neandertalilainen – Kadonnutta perimää etsimässä on ruotsalaisen geneetikon Svante Pääbon kirjoittama, englanniksi vuonna 2014 ja suomeksi vuonna 2015 ilmestynyt tietokirja. Kirjassa saksalaisen Max Planck -instituutin genetiikan osaston johtajana toimiva Svante Pääbo kertoo sukupuuttoon kuolleen ihmislajin, neandertalinihmisen perimän selvittämisestä.
UNESCO-IHE
UNESCO-IHE Institute for Water Education on vesialan koulutukseen erikoistunut instituutti, joka perustettiin 2003. UNESCO-IHE jatkaa työtä, jonka IHE aloitti vuonna 1957, kun se alkoi tarjota kehitysmaiden asiantuntijoille hydraulisen tekniikan jatkokoulutusta.
UNESCO-IHE sijaitsee Alankomaissa, Delftin kaupungissa ja sen omistajia ovat UNESCOn jäsenvaltiot. Instituutti kuuluu UNESCON luokituksen mukaan kategoriaan I instituutti. Perustajina toimivat UNESCO ja Alankomaiden hallitus.
Instituutti on suurin vesialan koulutuslaitos maailmassa ja ainoa YK:n alainen instituutti, jolla on oikeus myöntää maisterin tutkintotodistuksia.
UNESCO-IHE:n tehtävät on määritelty seuraavasti:
Vuodesta 1957 IHE on kouluttanut yli 14 000 asiantuntijaa (insinööriä ja tutkijaa) 160 eri maasta. Instituutista on valmistunut yli 75 tohtorin tutkinnon saanutta opiskelijaa. IHE on myös aktiivinen tutkimus- ja "capacity building"- projekteissa ympäri maailmaa.
Fredegar Bolger
Fredegar Bolger on kuvitteellinen hahmo J. R. R. Tolkienin Taru sormusten herrasta -kirjassa.
Huomaamaton ystävä
Fredegar oli vieraana Bilbon jäähyväisjuhlassa 22. syyskuuta 1401 Kl. Hän kuului Frodo Reppulin ystäviin. Nämä "olivat yleensä Vanhan Tukin jälkeläisiä, jotka olivat lapsina olleet ihastuneita Bilboon ja kuljeksineet usein Repunpäässä". Fredegar oli mukana pakkaamassa Frodon tavaroita, kun tämä syyskuussa 1418 Kl. (3018 KA) oli muuttavinaan Krikkoloon; 20. syyskuuta kahdet muuttovaunut lähtivät kohti Bukinmaata, 22. syyskuuta hobitit viettivät jäähyväisjuhlan (joka oli myös Frodon 50-vuotisjuhla ja Bilbon 128. syntymäpäiväjuhla), kävivät ulkona ja menivät nukkumaan. Seuraavana aamuna he pakkasivat loput tavarat yksiin vaunuihin, jotka Merri ajoi Krikkoloon Fredegarin kanssa.
Krikkolossa kävi ilmi, että Fredegar oli kuulunut Frodon ystävien salaliittoon, jonka tarkoitus oli kerätä tietoja Bilbon sormuksesta ja pitää silmällä Frodoa, ettei tämä saisi päähänsä lähteä yksin sormuksen kanssa erämaihin. Krikkolossa vietetyn illan kuluessa Fredegar puuttui puheeseen vain tarjotakseen sieniä ja varoittaakseen ystäviään lähtemään Vanhaan Metsään, jota hän sydämestään kammosi. Illallisen kuluessa kävi myös ilmi, että Fredegar oli melkoinen syömääri (hobitiksikin): "kun he olivat lopettaneet, jopa Pulla Bolger päästi tyytyväisen huokauksen".
Kotirintamalla
Kävi ilmi, että Fredegarin osana ei ollut lähteä seikkailuun muiden hobittien kanssa, sillä vaikka hän piti Frodosta, "hänellä ei ollut mitään hinkua lähteä Konnusta eikä nähdä mitä sen ulkopuolella oli". Hänen tehtävänään oli jäädä Frodon hankkimaan Krikkolon asuntoon ja saada mahdollisuuksien mukaan kaikki uteliaat luulemaan, että Frodo asui siellä edelleen. Hänellä oli jopa Frodon vanhoja vaatteita mukanaan osan esittämistä varten.
Seuraavana aamuna Fredegar saattoi Frodon ja kumppanit Aidalle ja Vanhaan Metsään johtavalle portille ja toivotti näille onnea matkaan.
Sissipäällikkö
Fredegar tavataan vasta sen jälkeen, kun Saruman oli kuollut ja Kontu vapautettu roistoista. Virranvarren Taistelun jälkeisenä päivänä Frodo ratsasti Järin Möyremään vapauttamaan vangit Umpikoloista. "Ensimmäisten joukossa oli Fredegar Bolger, jota ei enää käynyt kutsuminen Pullaksi. Hänet oli vangittu sen jälkeen kun roistot olivat savustaneet esiin hänen johtamansa kapinallisjoukon Purumurjulasta Kivikon kukkuloilta, jossa he olivat piileskelleet". Fredegar oli niin heikossa kunnossa, että hänet täytyi kantaa ulos. Sentään hän ihmetteli, mikä mahtoi olla Pippinin hatun numero – hänestä kun oli tullut "nuori kovaääninen jätti" (ibid.).
Liste de Hobbits de la Terre du Milieu
Minna Halonen
Minna Halonen (s. 11. lokakuuta 1975) on suomalainen jääkiekkoilija, pelipaikaltaan maalivahti.
Halonen kuului pronssia saavuttaneeseen Suomen maajoukkueeseen Kanadassa järjestetyissä MM-kilpailuissa 2004. Lisäksi hän pelasi neljänneksi sijoittuneissa Suomen joukkueissa MM-kilpailuissa 2001 ja Salt Lake Cityn olympialaisissa 2002.
Olli-Pekka Vehviläinen
Olli-Pekka Vehviläinen (s. 4. kesäkuuta 1933 Helsinki) on suomalainen historiantutkija ja professori. Hän oli vuodesta 1973 Tampereen yliopiston yleisen historian professori ja 1967–1998 Helsingin yliopiston yleinen historian dosentti. Hän on tutkinut Saksan 1930–1940-luvun ulko- ja sisäpolitiikkaa.
Idealismi
Idealismi (ontologinen idealismi) on ontologinen käsitys, jonka mukaan todellisuus on perimmäi­seltä luonteel­taan henkinen. Henki voidaan ymmärtää tässä yhteydessä muun muassa mieleksi tai sen sisällöiksi (esim. havainnot, ajattelu), kulttuuriksi, käsitteiksi tai jumaluudeksi. Ontologista idealismia on kutsuttu myös sieluttavaksi käsitykseksi todellisuudesta, jonka vastakohtana on aineellinen käsitys todellisuudesta eli ontologinen materialismi.
Olli-Pekka Vehviläinen
Vehviläinen on ollut Suomalaisen Tiedeakatemian jäsen vuodesta 1994.
Idealismi
Yleisimmin idealismilla viitataan käsitykseen, jonka mukaan todellisuus on olemassa vain mielessä tai jollakin tavalla mielen rajoittamana. Idealismi voi kuitenkin sallia perustavanlaatuisemman, havainto- tai käsityskyvyn ulkopuolelle jäävän todellisuuden, kuten Immanuel Kantin ”oleva sellaisenaan”, olemassaolon.
Idealismi on materialismin tavoin monistinen ontologinen käsitys. Ne asettuvat yhdessä dualistisia eli kaksijakoisisia ja pluralistisia eli monijakoisia käsityksiä vastaan.
Idealismin muotoja
Idealismi voidaan jakaa kolmeen ryhmään:
Erona on siis yksinkertaistetusti se, että kun objektiiviset idealistit katsovat hengen (ideaalin, ideoiden, tms.) olevan olemassa tietoisuutemme ulkopuolella aineellisesta maailmasta riippumatta (objektiivisesti), subjektiiviset idealistit katsovat, ettei aineellista maailmaa ole olemassa tietoisuutemme ulkopuolella vaan maailma koostuu tietoisuutemme ilmiöistä (subjektiivisesti). Transsendentaalinen idealismi asettuu tavallaan näiden näkökulmien väliin: sen mukaan ulkoinen, aineellinen maailma voi olla olemassa tietoisuudesta riippumatta, mutta siitä ei voida tietää mitään suoraan: se jää havaintokykymme ulkopuolelle (transsendenssi).
Idealismi itämaisessa filosofiassa
Useita hindulaisen ja buddhalaisen filosofian koulukuntia voidaan luonnehtia idealistisiksi. Hindulaisessa idealismissa tietoisuus, jonka katsotaan loppujen lopuksi virtaavan jumalasta (Brahman tai Purusha), on kaiken ilmiötason todellisuuden perusta. Joissakin buddhalaisuuden koulukunnissa keskitytään tietoisuuteen ilman mitään jumaluuksia.
Platon ja platonismi
Platonia pidetään usein idealistina, koska hänen ideaoppinsa keskeisenä osana olevat ideat ovat selvästi laajasti ymmärrettynä ideaalisia. Platonille keskeistä ei kuitenkaan ollut se, että nämä ideat olisivat ihmismielessä, vaan niillä oli hänelle itsenäinen olemassaolo. Näin Platon ei ole esimerkiksi subjektiivinen idealisti kuten Berkeley. Sen sijaan häntä voidaan pitää ensimmäisenä objektiivisena idealistina. Platonin ajatukset saivat vaikutteita myös idealistina pidetyltä Parmenideelta. Platonin idealismi asetetaan usein Aristoteleen realismia vastaan.
Plotinokselta voidaan löytää ensimmäistä kertaa länsimaisen filosofian historiassa samanlaista idealismia, jota oli jo paljon aikaisemmin esiintynyt itämaisessa ajattelussa. Plotinos opetti, että kaikkeudessa ei ole muuta paikkaa kuin sielu, että sielu on tehnyt maailman astumalla iäisyydestä aikaan, ja että aikaa ei pidä olettaa sielun ulkopuolella. Monien myöhempien filosofien tavoin Plotinos ei kuitenkaan ollut huolissaan siitä, kuinka voisimme tuntea mielemme ulkopuoliset oliot.
Platonilainen idealismi sai jatkoa esimerkiksi kirkkoisä Augustinuksen ajattelussa ja uusplatonismissa.
Descartes ja rationalismi
Myles Burnyeatin mukaan nykyaikainen idealismi saattoi syntyä vasta sen jälkeen, kun René Descartes oli esittänyt, että kaiken tiedon kannalta on ensisijaista tuntea oma mieli. Descartes itse ei kuitenkaan ollut idealisti.
Nicolas Malebranche, joka oli kartesiolainen rationalisti, katsoi, että jos ainoat asiat jotka tunnemme varmasti ovat omassa mielessämme olevat ideat, silloin ulkoisen maailman olemassaolo olisi kyseenalainen ja se tunnettaisiin vain epäsuorasti. Sen sijaan hän katsoi, että ulkoinen todellinen maailma oli itse asiassa Jumala. Kaikki tapahtumat vain vaikuttavat tapahtuvan ulkoisessa maailmassa, mutta tosiasiassa kyseessä oli vain Jumalan toiminta. Malebranche katsoi, että tunnemme sisäisesti mielemme ideat suoraan. Ulkoisesti tunnemme suoraan Jumalan toiminnan. Tällainen idealismi johti Baruch Spinozan panteismiin.
Gottfried Leibnizin monaditeoria kannatti panpsykisminä tunnettua idealismin muotoa.
Berkeley
George Berkeleytä voidaan pitää ensimmäisenä varsinaisena idealistina nykyaikaisessa mielessä. Hän pyrki selvittämään mitä voisimme tietää varmuudella, ja tuli tulokseen, että kaiken tietomme tulee perustua havaintoihin. Tämä johti hänet ajatukseen, ettei havaintojen ulkopuolella ollut olemassa ”todellisia” tunnettavissa olevia olioita — että se mikä oli todellista oli havainto itsessään. Tämä ilmenee hänen tunnetussa lausumassaan ”esse est aut percipi aut percipere”, ”olemassaolo on havaituksi tulemista tai havaitsemista”, eli jokin on olemassa vain, sillä tietyllä tavalla millä se vaikuttaa olevan olemassa, vain kun sen havaitsee (näkee, tuntee, jne.) havaitseva subjekti. Tätä kutsutaan subjektiiviseksi idealismiksi tai dogmaattiseksi idealismiksi.
Collier
Arthur Collier esitti samanlaisia näkemyksiä kuin Berkeley. Näiden kahden samaan aikaan eläneen ajattelijan välillä ei kuitenkaan vaikuta olleen yhteyksiä. Collier katsoi, että ulkoista oliota vastaavat kuvat olivat ainoa tunnettavissa oleva todellisuus. Aine, joka oli kuvien aikaansaava syy, ei ollut ajateltavissa eikä se siten ollut meille mitään. Ulkoinen maailma ei ollut inhimillisille tarkkailijoille olemassa.
Collier sai vaikutteita John Norrisin teoksesta An Essay Towards the Theory of the Ideal or Intelligible World (1701). Lukijat, jotka eivät kyenneet tekemään eroa mielessä olevan kuvan ja sen edustaman ulkoisen olion välille, hylkäsivät yleensä Colliersin idealistiset ajatukset.
Edwards
Jonathan Edwards, yhdysvaltalainen teologi, aloitti Yalen yliopistossa kolmetoistavuotiaana vuonna 1716. Luettuaan John Locken ajatuksia ideoista, hän kirjoitti ollessaan neljätoistavuotias, että ainoat todelliset asiat olivat mielet. Hän katsoi, että aine on olemassa vain mielen ideana. Teologisen ajattelutapansa seurauksena hän päätteli, että avaruus on Jumala, koska kummatkin ovat rajattomia. Myöhemmällä iällään hän ei jatkanut näiden idealististen ajatusten kehittelyä.
Kant
Immanuel Kant katsoi, että mieli muovaa havaintomme aika-avaruudelliseen muotoon. Kant keskittyi brittiläisiltä empiristeiltä (kuten Lockelta, Berkeleyltä ja David Humelta) saamaansa ajatukseen siitä, että kaikki mitä voimme tuntea ovat mielen vaikutelmat tai ilmiöt (fenomena), jotka ulkoinen maailma, joka voi olla olemassa tai olematta itsenäisenä, luo mieliimme. Mielemme ei voi koskaan havaita ulkoista maailmaa suoraan. Kant kutsui filosofiaansa transsendentaaliseksi idealismiksi ja empiiriseksi realismiksi.
Saksalainen idealismi
Saksalainen idealismi on nimitys idealistiselle liikkeelle, joka vaikutti saksalaisessa filosofiassa 1700-luvun lopulla ja 1800-luvun alkupuolella. Se kehittyi Immanuel Kantin töiden pohjalle 1780- ja 1790-luvuilla ja liittyi läheisesti romantiikkaan ja valistusajan vallankumoukselliseen politiittiseen ajatteluun. Saksalaisen idealismin tunnetuimpia ajattelijoita olivat Johann Gottlieb Fichte, Friedrich Schelling ja Georg Wilhelm Friedrich Hegel. Siihen vaikuttivat merkittävästi myös Friedrich Heinrich Jacobi, Karl Leonhard Reinhold ja Friedrich Schleiermacher.
Brittiläinen idealismi
Brittiläinen idealismi oli brittiläisen filosofian valtavirtaus 1800-luvun loppupuolella. F. H. Bradley näki todellisuuden monistisena kokonaisuutena, joka ymmärretään tilassa, jossa havainnon ja havaitun välillä ei ole eroa. Berkelyn tavoin Bradley katsoi, ettei mitään voida tuntea ellei sitä tunneta mielessä. Bradley oli ensisijainen kohde G. E. Mooren hyökätessä idealsmia vastaan. Moore katsoi, ettei Bradley ymmärtänyt, mitä tarkoittaa väite jonkin todellisuudesta. Mooren mukaan tiedämme arkijärjen ja filosofiaa edeltävien uskomusten kautta varmuudella, että jotkin asiat ovat todellisia, olivat ne sitten ajateltuja olioita tai eivät.
J. M. E. McTaggart katsoi, että vain mielet ovat olemassa, ja että ne ovat suhteessa toisiinsa vain rakkauden kautta. Aika, avaruus ja aine oliot olivat McTaggartille epätodellisia. Hän esitti esimerkiksi teoksessaan The Unreality of Time (1908), ettei ollut mahdollista tuottaa johdonmukaista esitystä tapahtumasarjasta ajassa, ja että aika on siksi illuusio. Hänen teoksensa The Nature of Experience (1927) esitti, etteivät aika, avaruus ja aine voineet olla todellisia. Teoksessa Studies in Hegelian Cosmology (1901) hän katsoi, ettei metafysiikka ollut merkityksellistä yhteiskunnallisen ja poliittisen toiminnan kannalta.
Amerikkalainen filosofi Josiah Royce kuvasi itsensä objektiiviseksi idealistiksi.
Juho Mönkkönen
Juho Mönkkönen on kangasalalainen lapsinäyttelijä, joka on näytellyt sekä Michael Caffreyn että Billyn (päärooli) rooleja Tampereen Työväen Teatterin Billy Elliot -musikaalissa. Mönkkönen pääsi Michaelin rooliin koe-esiintymisen kautta. Sekä Billyn että Michaelin rooleissa oli kolmoismiehitys. Valituille viidelletoista pojalle alettiin pitää musikaalin konseptiin kuuluvaa Billy-koulua vuonna 2017, jossa heille opetettiin muun muassa balettia ja steppiä. Mönkkönen esiintyi Michaelina tammikuuhun 2019, jolloin hän siirtyi musikaalin päärooliin Jiri Rajalan jätettyä roolin. Musikaalin lapsinäyttelijät saivat Kalle Kaiharin kulttuurisäätiön palkinnon.
Börje Hellen
Börje Hellén on suomalainen kuvaaja. Hän on kuvannut muun muassa Alamaailma-trilogian 1. osan, Vanki ja 2. osan, Kyttä sekä Kylmäverisesti sinun kaikki kolme tuotantokautta.
The Mysterious Traveler
The Mysterious Traveler oli yhdysvaltalainen jännityskuunnelmasarja, jonka ensimmäisen jakson Mutual Broadcasting System esitti 5. joulukuuta 1943 ja viimeisen 16. syyskuuta 1952. Sarjan isäntänä ja jaksojen kertojana toimi Maurice Tarplin. Sarjan käsikirjoittivat, tuottivat ja ohjasivat Robert Arthur ja David Kogan.
Sarjaan perustuvaa The Mysterious Traveler Magazine -lehteä julkaistiin viisi numeroa vuosina 1951–1952, ja siinä julkaistiin Robert Arthurin lisäksi myös muun muassa John Dickson Carrin, Dorothy L. Sayersin ja Ray Bradburyn kirjoittamia tarinoita. Vuonna 1948 julkaistiin yksi numero Mysterious Traveler Comics -sarjakuvalehteä. Sen yhteys radiosarjaan on epäselvä, mutta lehti sisältää useita sarjan mainoksia. 1950- ja 1960-luvuilla julkaistulla samannimisellä lehdellä ei ole yhteyttä radio-ohjelmaan.
Silvano Fashion Group
Silvano Fashion Group AS on virolainen vaatealan, erityisesti naisten alusasujen ja uimapukujen suunnitteluun, valmistukseen ja myyntiin keskittynyt konserni. Silvanon hallituksen puheenjohtajana on Toomas Tool ja konsernin johtoryhmän ainoa jäsen on Jarek Särgava.
Nakhon Ratchasiman joukkoampuminen
Tausta
32-vuotias korpraali Jakraphanth Thomma oli vakinaisessa työssä sotilastukikohdassa, joka sijaitsee 166 000 asukkaan Nakhon Ratchasimassa, joka tunnetaan myös nimellä Korat. Korpraali Thommalla oli riitaa maakaupoista esimiehensä anopin kanssa.
Silvano Fashion Group
Historia
Silvano Fashion Group on muodostettu kolmen keskeisen taustayrityksen pohjalta. Nämä ovat valkovenäläinen Milavitsa (toiminut vuodesta 1908), virolainen Klementi (vuodesta 1944) ja latvialainen Lauma (vuodesta 1960). Yrityksen perustamisvuodeksi esitetään 1944, joka oli virolaisen taustayhtiön perustamisajankohta. Vuonna 1994 Klementi yksityistettiin, ja 80 prosenttia yrityksen omistuksesta siirtyi työntekijöille. Klementi listautui Tallinnan pörssiin vuonna 1997, ja vuonna 2002 Alta Holding hankki enemmistön yhtiöstä.
Alta Holding perusti Silvano Fashion Groupin vuonna 2005, jolloin siitä tuli Klementin holding-yhtiö. Seuraavana vuonna Silvano osti 60 % enemmistöosuuden Milavitsasta ja 100 % osuuden Lauma Lingerie -yhtiöstä. Ennen vuoden 2006 loppua omistukset yhdistettiin Silvano Fashon Groupiksi. Vuonna 2007 Silvano Fashon Group listautui Varsovan pörssiin ja hankki omistukseensa Amadea Line -vähittäismyymäläketjun Liettuasta.
Nakhon Ratchasiman joukkoampuminen
Tausta
Osapuolet yrittivät selvittää asioita puhumalla, mutta tämä ei onnistunut. Mies koki että häntä oli petetty. Ampuja julkaisi 21. tammikuuta alkaen katsottavaa materiaalia somessa. Thomma mainitsi muun muassa, etteivät "rikkaat voi viedä rahojaan hautaan".
Silvano Fashion Group
Historia
Yrityksellä on viisi tytäryhtiötä, jotka sijaitsevat Virossa, Valko-Venäjällä, Latviassa, Ranskassa ja Venäjällä.
Nakhon Ratchasiman joukkoampuminen
Tapahtumat
Thomma tappoi 8. helmikuuta noin kello 15.30 everstin arvoisen esimiehensä Anantharot Krasaen ja talon omistajan tämän yksityisasunnossa kasarmilla. Talon omistaja oli everstin anoppi Anong Mitchan.
Silvano Fashion Group
Tuotemerkit, tehtaat ja myynti
Silvano Fashion Group hallinnoi useita tuotemerkkejä, joista tunnetuimmat ovat Milavitsa, Alisee, Hidalgo, Lauma Lingerie ja Laumelle. Alusvaatteet ja uimapuvut valmistetaan Milavisan tehtailla Minskissä ja Lauman tehtailla Liepājassa. Tuotteet myydään tukkumyynnin, franchisemyymälöiden ja omien myymälöiden kautta. Vuoden 2014 lopussa konsernilla oli yhteensä 682 Milavitsan ja Lauman brändimyymälää. Myyntiä on ainakin 25 eri maassa, erityisesti nykyisissä tai entisissä esimerkiksi IVY-maissa, mutta myös Belgiassa, Saksassa, Italiassa, Arabiemiraateissa, Iranissa, Saudi-Arabiassa ja Ugandassa.
Helene Weigel
thumb|Helene Weigel [[Bertolt Brechtin näytelmän Mutter nimiroolissa. Berliner Ensemble (1967).]] Helene Weigel (12. toukokuuta 1900 Wien – 6. toukokuuta 1971 Itä-Berliini ) oli itävaltalais-saksalainen näyttelijä. Hän oli Bertolt Brechtin puoliso ja näytteli monissa Brechtin näytelmissä pääosaa. Hän oli älykäs ja dynaaminen näyttelijä, aikanaan paras Brechtin näyttelijäilmaisuja käsittelevien teorioiden tulkitsija, esimerkkiinä nimiosatulkinta näytelmässä Mutter Courage und ihre Kinder (Barbara Peloton). Weigel ja Brecht olivat vuosina 1933–1948 yhdessä maanpaossa. He perustivat 1949 yhdessä teatterin Berliner Ensemble, jonka johtaja hän oli vuodesta 1956.
Silvano Fashion Group
Osake
Silvano Fashion Groupin osake noteerataan Tallinnan ja Varsovan pörsseissä. Joulukuussa 2017 yhtiön osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.
Nakhon Ratchasiman joukkoampuminen
Tapahtumat
Asunnossa ampumisen jälkeen Thomma varasti armeijan Humvee-ajoneuvon ja aseen Surathamphithakin tukikohdasta. Hän myös ampui häntä pidättämään tulleet poliisit ja kaksi muuta.
Thomma meni Terminal 21 Korat -ostoskeskukseen ja aloitti tulituksen noin kello kuusi illalla. Mies ampui tarkasti tappaakseen. Monia kuoli jo ostoskeskuksen pihalla autoihinsa tai muualle. Mies tappoi yhteensä 29 ihmistä ja haavoitti 57 ihmistä. Tekijä ampui ostoskeskuksen ulkopuolella keittimen kaasupulloa, jonka räjähdys sytytti tulipalon. Ihmiset juoksivat ammuskelua paniikissa pakoon.
Poliisi yritti epäonnistuneesti ratkaista tilannetta mm. Thomman äidin avulla. Kaappaajan oma some-lähetys ja muut tv-lähetykset katkaistiin, jälkimmäinen siksi, ettei Thomma pystyisi seuraamaan poliisin toimia. Poliisin ja Thomman välillä käytiin tulitaistelu, jossa kuoli yksi poliisi.
Alastaipale
Kylätoiminta
Kylän sydän ja yhteinen kokoontumispaikka on entinen koulurakennus, joka sijaitsee kylän keskellä.
Elinkeinoelämä
Elantonsa asukkaat saavat monesta eri lähteestä, mutta edelleen maa- ja metsätalous ovat tärkeitä tulonlähteitä kylässä. Alastaipaleella on useampia maatilamatkailuyrityksiä, kuten Mikon Majat ja Vasikkaniemen Erä- ja lomamökit. Mikon Majojen yhteydessä on myös Ratsastajaliiton luokittelema ratsastustalli ja maneesi, jossa on noin kymmenen erirotuista hevosta ja ponia turistien ja harrastajien käytössä. Vuonna 1998 valmistui maastoratsastusrata. Muuta yritystoimintaa Alastaipaleella edustavat hierontahoitola, autokorjaamo, luontomatkailuyrittäjä, koneurakoitsija, kuorma-autoilija, lämpöyrittäjä sekä tilitoimisto.
Historiaa ja sijainti
Ensimmäiset alastaipalelaiset olivat Pietari Pietarinpoika ja Pietari Olavinpoika Pakari jotka asettuivat asumaan vuonna 1556. Vuonna 1586 pidettiin ensimmäinen kyläkokous.
Harley Hotchkiss
Harley Norman Hotchkiss (12. heinäkuuta 1927 Tillsonburg, Ontario, Kanada – 22. kesäkuuta 2011 Calgary, Alberta, Kanada) oli kanadalainen geologi, liikemies ja jääkiekkovaikuttaja.
Nakhon Ratchasiman joukkoampuminen
Tapahtumat
Poliisin ja armeijan erikoisjoukot saapuivat aamulla puoli yhdeksältä. Samalla tuli ambulansseja ja niiden henkilökuntaa. Harjoiteltuaan ensin operaatiota erikoisjoukot rynnäköivät nopeasti ja tappoivat Thomman pian. Samalla he vapauttivat ostoskeskuksesta satoja mahdollisia kaappaajan uhreja. Vasteaika tilanteen alkamisesta sen päättymiseen oli noin 17 tuntia. Joidenkin tietojen mukaan Thomma tapettiin hänen yrittäessään paeta.
Harley Hotchkiss
Elämäkerta
Hotchkiss oli mukana tuomassa NHL-joukkueen Calgaryyn. Hän kuului kuuden sijoittajan ryhmään, joka osti Atlanta Flamesin ja siirsi sen Calgaryyn. Hotchkiss oli vaikuttamassa Scotiabank Saddledomen rakentamiseen Calgaryyn. Jäähallista tuli Calgary Flamesin kotiareena ja siellä pelattiin myös jääkiekkoa olympialaisissa 1988. Hotchkissin aikana Flames onnistui voittamaan vuonna 1989 NHL:n mestaruuden, Stanley Cupin.
Hotchkiss oli aktiivisesti mukana myös hyväntekeväisyydessä ja vapaaehtoistyössä, erityisesti terveydenhuollon saralla. Vuosina 1994–1997 hän johti rahankeräysprojektia, joka keräsi 50 miljoonaa dollaria Calgaryn alueen terveydenhuoltoon liittyviin hankkeisiin. Hotchkiss lahjoitti itse 15 miljoonaa dollaria Calgaryn yliopiston lääketieteellisen tiedekunnan aivoinstituutille, joka nimettiin Hotchkiss Brain Instituteksi.
Hotchkiss sai urastaan useita arvonimiä. Hänestä tuli vuonna 1997 Order of Canadan officer, ja seuraavana vuonna hän sai Alberta Order of Excellencen. Lisäksi hän on saanut Calgaryn yliopistolta ja Minnesotan osavaltionyliopistolta kunniatohtorin arvonimet, ja hänet on valittu Canadian Petroleum Hall of Fameen työstään öljyteollisuuden aprissa. Vuonna 2006 Hotchkiss valittiin Hockey Hall of Fameen. Hän kuoli kesäkuussa 2011 taisteltuaan eturauhasen syöpää vastaan.
Bernard Morel
Bernard Marie Georges Morel (s. 30. maaliskuuta 1925 Lyon) on ranskalainen miekkailija. Hän oli mukana saamassa pronssia säilän joukkuekilpailussa vuoden 1952 kesäolympialaisissa Helsingissä. Hän osallistui myös kesäolympialaisiin 1956 Melbournessa ja sijoittui siellä joukkueineen säilässä neljänneksi.
Warhammer Fantasy Battle
Warhammerin vanhan maailman klassinen ihmisiin, haltijoihin ja örkkeihin tukeutuva fantasiapeli julkaistiin ensimmäisen kerran 1983. Pelistä julkaistiin viimeiseksi jäänyt 8. editio vuonna 2010. Vuonna 2014–2015 julkaistussa viiden kirjan sarjassa The End Times kuvattiin maailman lopun aikoja, ja viimeisessä kirjassa Archaon  saman niminen kaaoksen mestari tuhosi maailman.
Games Workshop ei enää tue peliä. Pelin seuraajaksi julkaistiin 2015 Warhammer Age of Sigmar. Vuonna 2019 Games Workshop ilmoitti klassisen fantasiapelin paluusta, nyt nimellä Warhammer: The Old World.
Warhammerin vanha maailma on suosituimpien videopelien Total War: Warhammer II and Warhammer: Vermintide 2 asetelma.
Warhammer Fantasy Battlen armeijat
Vaihtoehtoinen armeijalista, Sylvanian Army, ilmestyi Storm of Chaos -kirjassa.
Tarvikkeet ja hankkiminen
Peliä varten tarvitaan suurehko määrä tavallisia kuusitahoisia noppia sekä kaksi erikoisnoppaa, joita saa miniatyyrejä myyvistä liikkeistä. Lisäksi tarvitaan mittanauha tuumamerkinnöillä, koska pelissä kaikki mitat ovat tuumia, sekä sääntökirja. Sääntökirja sisältää kaikki pelaamiseen tarvittavat säännöt, ohjeita aloittelijalle, ohjeita miniatyyrien kokoamiseen ja maalaamiseen sekä runsaasti taustatietoa pelin maailmasta. Lisäksi on pakko hankkia omalle armeijalle suunnattu erityinen "Armybook" eli armeijakirja. Armeijakirjoista löytyy armeijakohtaiset erikoissäännöt, runsaasti tietoa armeijan eri yksiköistä sekä tärkeä armeijalista, jossa kerrotaan eri yksiköiden kyvyt ja varustevaihtoehdot. Armeijakirjassa myös kerrotaan jokaisen rodun oma historia sekä maalausohjeita, ehdotuksia, vinkkejä ja kuvia. Pelin miniatyyrit (minit) ovat 25–250 milliä korkeita hahmoja. Eri hahmoille asetetaan pistearvo, jonka rajoissa armeijansa voi koota.
Suomessa Warhammer-miniatyyrejä myy Games Workshopin virallisen Helsingissä sijaitsevan myymälän lisäksi Fantasiapelit-ketju sekä lukuisat muut itsenäiset jälleenmyyjät ympäri Suomea.
Säännöt, armeijakirjat ja ylipäänsä melkein kaikki kirjallinen materiaali on englanninkielistä, joten hyvä kielitaito on melkeinpä pakollinen edellytys pelistä nauttimiselle. On myös olemassa suomenkielinen sääntökirja, joka on tehty vuonna 1991, joten siinä ei ole läheskään kaikkia sääntöjä, ja nekin ovat vanhentuneet sääntökirjan uudistuksien myötä.
White Dwarf on kuukausittain ilmestyvä Warhammer-aiheinen lehti joka sisältää tietoa Games Workshopin tulevista miniatyyreistä, maalausohjeita, vinkkejä, sääntöselvennöksiä, taisteluraportteja ja paljon muuta. Lehti on englanninkielinen.
Peliin tarvitsee (ei aivan välttämätön) myös maastoa, johon kuuluu kiviä, puita, taloja, kukkuloita ja jopa linnoituksia. Maaston voit tehdä itse esim. styroksia tai polystyreeniä käyttäen.
Alfredo Vicente Scherer
pienoiskuva Alfredo Vicente Scherer (5. helmikuuta 1903 – 8. maaliskuuta 1996) oli brasilialainen roomalaiskatolinen arkkipiispa ja kardinaali. Hänet vihittiin papiksi Porto Alegren arkkihiippakuntaan 3. huhtikuuta 1926 ja nimitettiin sen vihkipiispaksi sekä Hemerian titulaaripiispaksi 13. kesäkuuta 1946. Saman vuoden joulukuun 30. päivänä hänet nimitettiin Porto Alegren arkkipiispaksi. Piispaksi vihkiminen seurasi 23. helmikuuta 1947; pääkonsekraattorina toimi Carlo Chiarlo, jota avustivat José Baréa ja José Newton de Almeida Baptista.
Scherer oli katolisen kirkon sisällä huomattava konservatiivinen vaikuttaja. Hän tuli tunnetuksi vapautuksen teologian vastustajana.
Mario Ravagnan
Mario Ravagnan (18. joulukuuta 1930 Padova – 13. joulukuuta 2006 Torino) oli italialainen miekkailija. Hän oli mukana saamassa säilän joukkuekilpailussa pronssia kesäolympialaisissa 1960 Roomassa ja sitten hopeaa kesäolympialaisissa 1964 Tokiossa. Hän oli aiemmin sijoittunut säilässä joukkueineen viidenneksi kesäolympialaisissa 1956 Melbournessa.
Växjön kunta
thumb|262px|Växjön kunnan alueella sijainneet pitäjät. thumb|500px|right|Nykullan kylä entisessä Tjuredan pitäjässä Växjössä.
Kunnan maapinta-ala on 1 665,45 neliökilometriä (1.1.2016) ja asukasluku 95 995 henkeä (31.12.2021).
Vuonna 2007 kunnassa oli 139,29 km² peltoa, joten saman ajankohdan maapinta-alaan vertaamalla saadaan peltojen osuudeksi 8,3 prosenttia kunnan maapinta-alasta.
Kuntajaon kehitys
Nykyisen Växjön alueella on aiemmin sijainnut 29 kunnallishallinnollista yksikköä, jotka muodostettiin vuoden 1862 kuntauudistuksessa. Växjön maalaiskuntaan perustettiin Växjö Östregårdin taajaväkinen yhdyskunta vuonna 1919. Se lakkautettiin, kun maalaiskunta liitettiin Växjön kaupunkiin vuonna 1940.
Vuoden 1952 kuntauudistuksessa Växjön alueelle muodostettiin 10 "suurkuntaa":
Braås, Lammhult, Rottne sai nimensä kunnan alueella sijainneesta taajamasta. Mellersta Kinnevald puolestaan sijaitsi Kinnevaldin kihlakunnan keskiosissa.
Vuonna 1971 muodostettiin Växjön kunta yhdistämällä kaupunkiin kokonaan tai osittain edellä mainitut "suurkunnat". Vuotta 1952 edeltäneistä kunnista Moheda, Mistelås ja Slätthög liitettiin Alvestaan, Hovmantorpin kauppala Lessebohon sekä Linneryd ja Väckelsång Tingsrydiin. Vuoden 1971 kuntauudistuksessa siirryttiin myös yhteen kuntamuotoon, joten Växjön kaupungista tuli nykyinen Växjön kunta.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 378 Suomessa syntynyttä, mikä vastasi 0,5 prosenttia kunnan väestöstä.
Merita Bruun
Merita Bruun (s. 7. marraskuuta 1977) on suomalainen jääkiekkoilija, pelipaikaltaan hyökkääjä.
Växjön kunta
Väestönkehitys
Vielä vanhempien vuoden 1984 lopun tietojen mukaan 5,7 prosenttia kunnan asukkaista oli ulkomailla syntyneitä. Tuolloin kunnassa asui 414 Suomessa syntynyttä, mikä vastasi 0,6 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 192 814 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 70 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 12 taajamaa, joiden osuus kunnan väestöstä vuoden 2010 lopussa oli 86,1 prosenttia. Taajamien ulkopuolella asui tuolloin 11 533 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Åbyn taajaman nimenä on joskus ollut myös Åbyfors.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Luettelossa mainituista taajamista Bergsnäs ja Sandsbro ovat sittemmin kasvaneet yhteen Växjön taajaman kanssa.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Asteriski (*) tarkoittaa, että pientaajama kuuluu osittain toiseenkin kuntaan. Marhult kuuluu osin myös Uppvidingen kuntaan.
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Växjön kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Växjön kunnanvaltuustossa vuodesta 1973 lähtien.
Piirit
thumb|right|250px|Kartta Växjön kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Aaron Jones
Aaron LaRae Jones (s. 2. joulukuuta 1994, Savannah, Georgia) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Jones edustaa Green Bay Packersia, joka varasi Jonesin 5. kierroksella varaustilaisuuden 182. pelaajana vuoden 2017 varaustilaisuudessa.
Green Bay Packers varasi Jonesin 2017 varaustilaisuudessa viidennellä kierroksella varaustilaisuuden 182. pelaajana. Jones teki Packersin kanssa neljän vuoden tulokassopimuksen, jonka arvo oli 2,6 miljoonaa dollaria. Tulokaskaudellaan Jones juoksi 448 jaardia ja teki neljä touchdownia. Vuonna 2018 Jones pelasi 12 ottelua, joissa juoksi 728 jaardia ja teki kahdeksan touchdownia. Hän myös vastaanotti yhden syöttötouchdownin ja 206 jaardia. Vuonna 2019 Jones pelasi kaikki runkosarjan 16 ottelua, joissa juoksi 1 084 jaardia ja teki 16 touchdownia. Hän vastaanotti 474 jaardia ja teki kolme touchdownia syötöstä.
Sähköinen Rouva Maa
Sähköinen Rouva Maa on Miljoonasateen 13. studioalbumi, joka julkaistiin 19. helmikuuta 2016. Se debytoi Suomen virallisen listan sijalla 14, ja tippui seuraavalla viikolla sijalle 25.
Celebesinpikkutikka
Celebesinpikkutikka (Dendrocopos temminckii) on Sulawesin kotoperäinen tikka. Sulawesin lisäksi laji elää läheisillä Togianin ja Butonin saarilla. Sen holotyypin kuvaili Alfred Malherbe Sulawesista 1849.
Allahin puutarha
Allahin puutarha (The Garden of Allah) on Richard Boleslawskin ohjaama yhdysvaltalainen elokuva vuodelta 1936. Elokuva pohjautuu Robert Hichensin vuonna 1904 julkaistuun romaaniin. Elokuvan pääosaa Domini Enfildeniä näyttelee Marlene Dietrich. Hoidettuaan kuolevaa isäänsä Enfilden lähtee lepäämään Algeriaan, jossa hän tapaa Charles Boyerin näyttelemän Boris Androvskyn ja rakastuu tähän.
W. Howard Greene ja Hal Rosson saivat Allahin puutarhan värikuvauksesta Oscar-erikoispalkinnon.
Elokuvan kauan säilyneet lavasteet poltettiin osana suurta roviota joka kuvasi Atlantan kaupungin suurtulipaloa Yhdysvaltojen sisällissodassa elokuvassa Tuulen viemää.
Heidi Wiik
Heidi Wiik (s. 6. tammikuuta 1980) on suomalainen jääkiekkoilija, pelipaikaltaan maalivahti.
Wiik edusti SM-sarjassa Kerava Shakersia kausilla 1996−1998 ja Espoo Bluesia 1999−2005. Hän voitti Bluesissa Suomen-mestaruuden kaikilla kuudella kaudellaan 2000−2005. . Hänet valittiin pudotuspelien arvokkaimmaksi pelaajaksi 2003 ja 2004. Hän pelasi SM-sarjassa kaikkiaan 111 runkosarja- ja 40 pudotuspeliottelua.
Lenno
Lenno (oikealta nimeltään Lenno Linjama ) on suomalainen tuottaja-DJ. Hän julkaisi ensimmäisen singlensä ollessaan 15-vuotias. Lennolla on levytyssopimus Universal Music Finlandin ja yhdysvaltalaisen Casablanca Recordsin kanssa.
Lenno on tehnyt remixejä monille tunnetuille artisteille, kuten Kelly Clarksonille, Ariana Grandelle ja Robin Thickelle. Lenno yhdistelee kappaleissaan erilaisia elektronisen musiikin tyylilajeja.
Lennon isä on säveltäjä Jyrki Linjama.
Luettelo maailman suurimmista lentoasemista kansainvälisen matkustajamäärän mukaan
Maailman vilkkain lentoasema kansainvälisen matkustajamäärän mukaan on mitattu kansainvälisen liikenteen matkustajien kokonaismäärällä (tiedot Airports Council Internationalilta (ACI)). Heathrow’n lentoasema on ollut maailman vilkkain lentoasema vuoteen 2005 mutta vuonna 2014 sen on ohittanut Dubain kansainvälinen lentoasema.
Pyhän Hengen ritarikunta
Pyhän Hengen ritarikunta oli Ranskan kuningaskunnan arvokkain kunniamerkkejä myöntänyt ansioritarikunta. Ranskan kuningas Henrik III perusti vuoden 1578 viimeisenä päivänä l’ordre et milice du benoît Saint-Esprit -nimisen kunniamerkkiritakunnan. Se sai nimensä viittauksena helluntaihin, Pyhän Hengen vuodattamisen päivään, jolloin Henrik III oli kruunattu Ranskan kuninkaaksi.
Ritarikunnan suurmestarina toimi Ranskan kuningas. Ritarikuntaa jaettiin kolmeen luokkaan:
thumb|right|270px|Pyhän Hengen ritarikunnan komentajamerkki
Ritarikunnan jäsenten tuli olla katolisia, aatelisia vähintään 3. esipolvesta lähtien, sekä vähintään 35 vuoden ikäisiä. Hallisijasuvun jäsenille riitti 16 vuoden ikä ja hallitsijan pojat vastaanottivat kunniamerkin täyttäessään 12 vuotta. Kaikkien Pyhän Hengen ritarien oli kuuluttava myös Pyhän Mikaelin ritarikuntaan. Tämän vuoksi ritaria kutsuttiin usein yhdistetyllä nimellä Kuninkaallisten ritarikuntien ritari, Chevalier des Ordres du Roi. Vaikka ritarikunnan jäsenyys oli periaatteessa varattu ainoastaan korkeimmalle ranskalaiselle ylhäisölle, myönsi kuningas Henrik IV rajatun määrän kunniamerkkejä myös ulkomaisille, ja jopa ei-katolisille monarkeille.
Ranskan suuren vallankumouksen aikana 1791 Pyhän Hengen ritarikunta lakkautettiin, mutta perustettiin uudelleen restauraation myötä 1814. Tällöin muun muassa Venäjän keisari Aleksanteri I palkittiin ritarikunnan kunniamerkillä. Kuningas Ludvig Filip lakkautti ritarikunnan uudelleen noustuaan valtaistuimelle 1830.
Pyhän Hengen ritarikunta jäi kuitenkin toimimaan hallitsijasukuun sidottununa, dynastisena ritarikuntana, jonka kunniamerkkejä lukuisat myöhemmät Ranskan kruununtavoittelijat ovat kantaneet. Nykyisin sen suurmestarina toimii Hänen Kuninkaallinen Korkeutensa Pariisin kreivi.
Helga Mees
Helga Margot Volz-Mees (o.s. Mees, 12. heinäkuuta 1937 Saarbrücken – 11. huhtikuuta 2014 ) oli saksalainen miekkailija. Hän kilpaili kolmissa perättäisissä kesäolympialaisissa vuosina 1960–1968. Hän saavutti vuoden 1964 kesäolympialaisissa Tokiossa hopeaa floretin yksilö- ja pronssia joukkuekilpailussa. MM-kilpailuista Mees saavutti kaksi mitalia floretin joukkuekilpailuista.
Bruce Schneier
thumb|Bruce Schneier Bruce Schneier (s. 15. tammikuuta 1963) on yhdysvaltalainen tietoturva-asiantuntija. Hän on kirjoittanut useita kirjoja tietoturvasta ja kryptografiasta. Nykyään Schneier toimii teknologiajohtajana perustamassaan Counterpane Internet Security -yhtiössä.
Monilukutaito
Monilukutaito on kattotermi, joka niputtaa yhteen useita eri lukutaidon muotoja ja määritelmiä. Monilukutaito merkitsee taitoa hankkia, yhdistää, muokata, tuottaa, esittää ja arvioida tietoa eri muodoissa, ympäristöissä ja tilanteissa sekä erilaisten välineiden avulla. Siihen sisältyy laaja-alainen käsitys tekstistä, jossa teksti voi olla sanallisten, kuvallisten, auditiivisten, numeeristen ja kinesteettisten symbolijärjestelmien sekä näiden yhdistelmien avulla ilmaistua tietoa. Oppija tarvitsee monilukutaitoa osatakseen tulkita muuttuvaa maailmaa ympärillään ja hahmottaakseen sen kulttuurista monimuotoisuutta. Monilukutaito tukee kriittisen ajattelun ja oppimisen taitojen kehittymistä ja se linkittyy vahvasti tieto- ja viestintäteknologian taitoihin. Tieto- ja viestintätekniikan käyttötaito tarjoaa oppimiselle uudenlaisen ympäristön, jossa toimitaan tekstien ja kielen avulla. Teknologisesti tuetut toimintaympäristöt eri välineineen ja muotokielineen ovat monilukutaitoisuuden kehittymisen kannalta keskeisessä asemassa. Monilukutaidon oppiminen on elinikäinen prosessi, joka edellyttää jatkuvasti muuttuvien tietoympäristön ja tieto- ja viestintäteknologian joustavaa oppimista ja soveltamista.
Termin taustoja Suomessa
Perinteisesti luku- ja kirjoitustaito on määritelty mekaaniseksi kirjainten koodaamiseksi sanoiksi ja luetun ymmärtämiseksi. Tieteelliseltä kannalta lukutaitoa on kuitenkin tarkasteltu hyvin monenlaisesta teoreettisesta viitekehyksestä. Viime vuosikymmenten teknologisen murroksen, digitaalisten viestintävälineiden kehittymisen sekä informaation tuottamisen, tulkinnan ja välittämisen muotojen uudistumisen myötä luku- ja kirjoitustaidon rinnalle on kaivattu uusia käsitteitä, jotka kattavat oppimisen, opetuksen ja muuttuvan viestinnän muodot. Siksi lukemisen ja kirjoittamisen rinnalla on alettu käyttää myös muita käsitteitä, kuten kulttuurin lukutaito, teknologinen lukutaito, informaatiolukutaito, verkkolukutaito, kuvanlukutaito, visuaalinen lukutaito, globaali lukutaito, tietokonelukutaito, mainonnan lukutaito ja medialukutaito. Vuonna 2004 otettiin opetussuunnitelman perusteisiin edellä mainittuja käsitteitä kokoavat kattokäsitteet: laaja tekstikäsitys ja tekstitaidot. Vaikka ne ovat edelleen ajankohtaisia termejä, kaivattiin vielä laajempaa termejä kokoavaa käsitettä. Uudeksi käsitteeksi valittiin monilukutaito, jonka osaamiskokonaisuus on lisätty perusopetuksen opetussuunnitelman perusteisiin vuonna 2014.
Monilukutaito opetussuunnitelmassa
Perusopetuksen opetussuunnitelman perusteissa monilukutaidon kehittämisestä sanotaan seuraavaa: ”Oppilaiden monilukutaitoa kehitetään kaikissa oppiaineissa arkikielestä kohti eri tiedonalojen kielen ja esitystapojen hallintaa. Osaamisen kehittyminen edellyttää rikasta tekstiympäristöä, sitä hyödyntävää pedagogiikkaa sekä oppiaineiden välistä ja muiden toimijoiden kanssa tehtävää yhteistyötä. Opetus tarjoaa mahdollisuuksia erilaisista teksteistä nauttimiseen. Oppimistilanteissa oppilaat käyttävät, tulkitsevat ja tuottavat erilaisia tekstejä sekä yksin että yhdessä muiden kanssa. Oppimateriaalina hyödynnetään ilmaisultaan monimuotoisia tekstejä ja mahdollistetaan niiden kulttuuristen yhteyksien ymmärtäminen. Opetuksessa tarkastellaan oppilaille merkityksellisiä, autenttisia tekstejä sekä niistä nousevia tulkintoja maailmasta. Näin oppilaat voivat hyödyntää opiskelussa vahvuuksiaan ja itseään kiinnostavia sisältöjä ja käyttää niitä myös osallistumisessa ja vaikuttamisessa.”
Vuoden 2014 perusopetuksen opetussuunnitelman perusteissa monilukutaito on yksi laaja-alaisen osaamisen alueista. Laaja-alaisen osaamisen osa-alueisiin monilukutaidon lisäksi kuuluvat ajattelu ja oppimaan oppiminen, kulttuurinen osaaminen, vuorovaikutus ja ilmaisu, itsestä huolehtiminen ja arjen taidot, tieto- ja viestintäteknologinen osaaminen, työelämätaidot ja yrittäjyys sekä osallistuminen, vaikuttaminen ja kestävän tulevaisuuden rakentaminen.
Opetussuunnitelman käyttöönotto on 1-6 vuosiluokkien osalta 1.8.2016, seitsemännen vuosiluokan osalta 1.8.2017, kahdeksannen vuosiluokan osalta 1.8.2018 ja yhdeksännen vuosiluokan osalta 1.8.2019. Monilukutaidon kehittäminen voidaan kuitenkin aloittaa kaikilla vuosiluokilla 1.8.2016.
Monilukutaitoon kytkeytyviä pedagogisia ulottuvuuksia
Monilukutaidon kehittämisessä siirrytään perinteisestä sisältöjen hallinnan korostamisesta toiminnan ja käytänteiden harjaannuttamiseen ja yksin opiskelusta yhteistoiminnalliseen oppimiseen.
Monilukutaitoon ja oppimisympäristöön kytkeytyviä pedagogisia ulottuvuuksia
Vampiraatit
Vampiraatit on brittiläisen Justin Somperin luoma kirjasarja. Kirjasarja sijoittuu vuoteen 2505, ja kertoo kaksoissisaruksista Grace ja Connor Tempestista, joiden äitiä ei kirjasarjan alussa tunneta ja majakanvartija-isä Dexter kuolee lasten ollessa 14-vuotiaita. Lapset eivät halua orpokotiin eivätkä hienostoperhe Busbyjen luo (jonne jompaankumpaan heidät olisi pakotettu asumaan), joten he karkaavat asuinpaikastaan Puolinkuupoukamasta merelle edesmenneen Dexter Tempestin pienellä purrella, Louisianan Leidillä. Myrskyssä vene tuhoutuu ja sisarukset joutuvat erilleen. Connorin pelastaa merirosvoalus Diablon ensimmäinen perämies Cheng Li, ja kapteeni Molucco Wrathe pestaa hänet osaksi miehistöä. Grace taas päätyy nuoren kadetti Lorcan Fureyn pelastamana vampiraattilaivalle, joka seilaa vain öisin. Connorin totutellessa merirosvon arkeen Grace joutuu asumaan päivät pitkät suljettuna hytissään "omaksi turvallisuudekseen", vampiraattilaivan salaperäisen kapteenin määräyksen seurauksena. Ainoana seurana hänellä on uusi ystävänsä Lorcan. Samaan aikaan Connor ei kuitenkaan usko sisarensa menehtyneen, ja on päättänyt etsiä tämän. Kaksoset löytävätkin toisensa, mutta kohtalo kiskoo heidät taas erilleen.
Kytökarhunsammal
Kytökarhunsammal (Polytrichastrum longisetum) on pystykasvuinen pohjakerroksien sammallaji. Se kuuluu Polytrichaceae-heimoon ja karhunsammalten sukuun.
Laji on Suomessa elinvoimainen. Sitä esiintyy lauhkeilla vyöhykkeillä ja havumetsäalueilla. Skandinaviassa kytökarhunsammal kasvaa yleisenä etelä- ja keskiosissa. Suomessa sitä kasvaa lähes koko maassa. Pohjois-Suomessa se on harvinainen. Sitä kasvaa varjoisilla paikoilla jyrkänteillä, kivillä, kallioilla, ravinteikkaissa korvissa ja metsämaalla.
Kytökarhunsammal on 2-kotinen ja sen itiöt ovat pieniä.
Déborah Gyurcsek
Gyurcsek pitää hallussaan maansa ennätyksiä sekä ulko- että sisäradoilla; hänen ennätyksensä ulkoradoilla on 423 ja sisäradoilla 395.
Xujiayaon asuinpaikka
Xujiayaon asuinpaikka (myös Houjiayao) on arkeologinen kohde Kiinassa Shaanxin maakunnan Guchengin piirikunnassa. Se on harvinaisuus Nihewanin altaan arkeologisissa kohteissa, koska sieltä on löydetty varhaisen nykyihmisen luita (Homo sapiens).